MAJLIS PENGANUGERAHAN SEKOLAH LESTARI
15 March 2013
|Muat Turun|
|MAJLIS PENGANUGERAHAN SEKOLAH LESTARI|
15 March 2013
|Muat Turun|
|MAJLIS PENGANUGERAHAN SEKOLAH LESTARI|
15 March 2013
|Muat Turun|
|KEHADIRAN WAKIL KOPERASI SEKOLAH KE PERSIDANGAN TAHUNAN ANGKASA NEGERI 2013|
MUAR: Langkah menyediakan Pelan Pembangunan Pendidikan Malaysia (PPPM) ialah usaha serius kerajaan untuk memastikan pencapaian semua sekolah di negara ini setara atau melebihi piawaian di peringkat antarabangsa.
Timbalan Perdana Menteri Tan Sri Muhyiddin Yassin berkata usaha itu mencakupi semua sekolah dan bukan hanya sekolah kebangsaan seperti tanggapan segelintir pihak.
"Ada beranggapan Pelan Pembangunan Pendidikan ini seperti memberi tumpuan kepada sekolah kebangsaan sahaja, mungkin kerana ia lebih besar.
"Hakikatnya pelan itu juga melibatkan sekolah jenis kebangsaan termasuk Cina dan Tamil agar dapat dipertingkat tarafnya termasuk sekolah mubaligh dan sekolah agama," kata Muhyiddin yang juga menteri pelajaran ketika berucap pada majlis perjumpaan bersama Persatuan Ibu Bapa dan Guru (PIBG) Parlimen Pagoh di sini pada Jumaat.
Majlis turut dihadiri isteri Timbalan Perdana Menteri Puan Sri Noorainee Abdul Rahman, Ketua Wanita Umno Pagoh Senator Noriah Mahat dan anggota dewan undangan negeri Bukit Serampang, Datuk Tahir Ta'at.
Muhyiddin berkata usaha ke arah itu merupakan satu cabaran dan lebih bebanan kerja memandangkan ia memerlukan kecekapan dan kemahiran teknologi maklumat dan komunikasi.
Dalam masa yang sama, katanya, pihak guru dan Persatuan Ibu Bapa Guru (PIBG)perlu menjalankan tanggungjawab untuk membolehkan apa yang dirancang dalam PPPM disempurnakan dengan sebaiknya.
Pada majlis itu, Muhyiddin yang juga anggota Parlimen Pagoh menyerahkan kelengkapan sukan dan meluangkan masa menyaksikan perlawanan akhir bola sepak Piala Tan Sri Muhyiddin Yassin di padang sekolah berkenaan.
Beliau selepas itu turut menghadiri majlis penyerahan bas sekolah dan sambutan ulangtahun ke-111 Sekolah Tinggi Muar di sini. –BERNAMA
Keputusan SPM diumum Khamis ini
KUALA LUMPUR – Keputusan peperiksaan Sijil Pelajaran Malaysia (SPM) 2012 akan diumum pada Khamis ini, dan calon boleh mendapatkan keputusan mereka di sekolah masing-masing selepas 10 pagi pada hari berkenaan.
Menurut kenyataan Kementerian Pelajaran, keputusan calon persendirian akan dimaklum melalui pos.
Calon SPM 2012 juga boleh menyemak keputusan mereka menerusi khidmat pesanan ringkas mySMS dengan menaip SPM jarak nombor kad pengenalan jarak nombor angka giliran dan hantar ke 15888.
"Perkhidmatan itu akan diaktifkan mulai pukul 10 pagi pada Khamis ini, dan akan ditamatkan pada 11.59 malam 27 Mac," katanya.
Sementara itu, pengumuman analisis keputusan SPM akan diadakan di Bilik Mesyuarat Utama, Bangunan Kementerian Pelajaran di Putrajaya pada 9 pagi hari yang sama.
Peperiksaan bertulis SPM diadakan dari 5 Nov hingga 6 Dis tahun lepas dengan seramai 472,541 calon mendaftar untuk menduduki peperiksaan itu di 3,590 pusat di seluruh negara. – Bernama
Muhyiddin kesal guru hina anggota pasukan keselamatan
PUTRAJAYA – Tan Sri Muhyiddin Yassin kesal dengan tindakan seorang guru di Kelantan mengeluarkan kata-kata menghina pasukan keselamatan negara yang bertugas di Lahad Datu, Sabah melalui laman sosial, Facebook.
Timbalan perdana menteri dan juga menteri pelajaran itu berkata sebagai rakyat, guru itu sepatutnya menghargai pengorbanan wira-wira negara seperti mana rakyat lain dan bukannya menghina pasukan keselamatan negara yang sedang bertugas di Lahad Datu, Sabah, bagi mempertahan kedaulatan negara yang tercinta.
"Ini bukan suatu perkara yang remeh, satu perkara cukup serius yang menyentuh soal kedaulatan dan keselamatan.
"Rakyat Malaysia yang taat setia kepada negara, yang cintakan negara sepatutnya menghargai pengorbanan besar yang telah dibuat oleh pasukan keselamatan kita," katanya kepada pemberita selepas mengumumkan penerima Anugerah Sastera Negara ke-12, Datuk Baharuddin Zainal atau Baha Zain, di sini, hari ini.
Lelaki berkenaan dalam laman Facebooknya dan dipetik oleh beberapa penulis blog menggelar polis 'anjing' dan menyifatkan kematian mereka yang terkorban sebagai 'mati katak'.
Mengulas lanjut, Muhyiddin berkata, tindakan akan diambil terhadap guru berkenaan mengikut peraturan tatatertib di bawah Kementerian Pelajaran.
"Tindakan akan diambil mengikut peraturan disiplin iaitu pertama, meminta tunjuk sebab kenapa tindakan disiplin tidak boleh diambil terhadap beliau," katanya.
Sehubungan itu, Jabatan Pelajaran Kelantan telah diarah menyiasat kenyataan guru terbabit.
Ketua Pengarah Pelajaran Tan Sri Abd Ghafar Mahmud berkata, imej dan reputasi warga pendidik turut terjejas akibat tindakan guru itu.- Bernama
Kesempitan hidup punca 3 daripada 10 beradik tidak sekolah
ALOR SETAR – Sepuluh beradik yang tinggal di Lorong Gedebang, Jalan Langgar, di sini, bukan sahaja menjalani hidup dalam serba kekurangan, malah tiga daripada mereka mengalami masalah keciciran dari persekolahan akibat kesempitan hidup.
Kehidupan yang sukar itu turut ditambah dengan keadaan ketua keluarganya, Ishak Darus, 73, mempunyai masalah jantung bengkak dan dirawat di Hospital Sultanah Bahiyah (HSB) manakala isteri, Jamaliah Rejab, 46, mengalami sakit kaki.
Lebih menyedihkan, mereka sekeluarga terpaksa berhimpit mendiami rumah yang usang tanpa bekalan elektrik sejak setahun lalu dan bakal berhadapan dengan masalah bekalan air akibat tidak mampu menjelaskan bil tertunggak.
Jamaliah berkata, mereka sekeluarga hanya memperoleh bantuan daripada Jabatan Kebajikan Masyarakat (JKM) sebanyak RM450 sebulan yang diterima suaminya.
"Anak-anak, Siti Khadijah, 24, Siti Nor Maimunah, 17, dan Siti Mariam, 15, hanya mampu bekerja di kedai makan, manakala Siti Nor Saadiahton, 19, bekerja di sebuah kedai kasut bagi menampung kos kehidupan kami," katanya.
Kata Jamaliah, disebabkan kesulitan hidup, anak-anaknya tidak mampu menghabiskan persekolahan.
Jelasnya, dia berasa sedih kerana anaknya, Siti Mariam yang juga bekas pelajar Sekolah Menengah Kebangsaan (SMK) Convent tidak mampu mencapai cita-citanya sebagai doktor, manakala dua adiknya, Siti Hajar, 13, dan Mohd Shahrin, 11 juga mengikut jejak sama kerana desakan hidup yang dialami ini.
"Alhamdulillah kerana anak bongsu, Siti Nor Diana, 10, masih boleh meneruskan pelajarannya atas bantuan pihak sekolahnya yang prihatin dengan nasib kami," katanya.
Sementara itu, Siti Hajar berkata, walaupun tidak boleh membaca mahupun menulis namun jika diberi peluang, dia ingin menggunakannya sebaik mungkin.
Katanya, dia berharap dengan adanya pelajaran akan membantu mengubah nasib keluarganya.
"Tetapi keselesaan kami adalah lebih penting tambahan lagi, keadaan bumbung yang rosak dan dinding dimakan anai-anai membimbangkan kami sekeluarga.
"Saya berharap ada pihak yang sudi membantu kami meringankan beban yang ditanggung," katanya.
Kepada pihak yang prihatin dengan nasib keluarga Ishak boleh menyalurkan sumbangan pada anaknya, Siti Nor Sanisah Ishak dalam akaun Bank Rakyat (22-002-130466-7) ataupun menghubungi Siti Nor Saadiahton di talian 014-7587740.
Kuala Lumpur: Calon Sijil Pelajaran Malaysia (SPM) diberi kelonggaran mengambil tidak lebih daripada dua mata pelajaran tambahan menjadikan jumlah keseluruhan dibenarkan adalah 12 subjek.
Ketua Pengarah Pelajaran, Tan Sri Abd Ghafar Mahmud, berkata dasar mengehadkan jumlah maksimum 10 mata pelajaran dalam SPM diperkenalkan mulai 2010 lagi.
Wajib ambil mata pelajaran teras
"Calon wajib mengambil mata pelajaran teras bahasa Melayu, bahasa Inggeris, Sejarah, Matematik, Sains dan Pendidikan Islam atau Pendidikan Moral," katanya dalam kenyataan yang dikeluarkan di sini, semalam.
Beliau berkata demikian ketika mengulas laporan mengenai dasar mengehadkan jumlah maksimum 10 mata pelajaran kekal bagi memastikan calon fokus dengan mata pelajaran teras.
Abd Ghafar berkata, calon boleh menambah dua mata pelajaran elektif antaranya Kesusasteraan Cina, Kesusasteraan Tamil, Pendidikan Syariah Islamiah, Pendidikan al-Quran dan al-Sunnah, Tasawwur Islam dan Pendidikan Seni Visual.
"Perkara itu termaktub dalam Surat Pekeliling Ikhtisas Bil.1/2010 Pelaksanaan Dasar Mengehadkan Jumlah Maksimum Sepuluh (10) Mata Pelajaran dan Penambahan Dua (2) Mata Pelajaran Tambahan dalam Peperiksaan SPM (No. Ruj: KP(BPSH-SPDK)201/005/01/(37)) bertarikh 13 Januari 2010.
"Pelaksanaan dasar ini diguna pakai untuk peperiksaan SPM sejak ia diluluskan pada 2010," katanya.
KUALA LUMPUR 14 Mac – Kementerian Pelajaran telah mengeluarkan kenyataan akhbar berhubung isu seorang guru yang didakwa telah mengeluarkan pernyataan menghina anggota polis yang bertugas di Lahad Datu, Sabah melalui laman sosial, Facebook.
Kenyataan tersebut dibuat oleh Ketua Pengarah Pelajaran, Tan Sri Abd. Ghafar Mahmud di sini hari ini.
Berikut adalah kenyataan akhbar terbabit yang turut boleh dibaca di laman web kementerian tersebut iaitu http://www.moe.gov.my/v/kenyataan-media-view?page=1&id=316
KENYATAAN AKHBAR BERKAITAN SEORANG GURU DI KELANTAN MENGHINA ANGGOTA POLIS MELALUI LAMAN FACEBOOK
1. Kementerian Pelajaran Malaysia (KPM) ingin merujuk kepada kenyataan yang disiarkan menerusi laman Facebook seorang guru di negeri Kelantan yang membuat posting dengan kata-kata yang boleh dianggap menghina pasukan keselamatan kita yang sedang bertugas dalam `Ops Daulat di Lahad Datu, Sabah bagi mempertahankan kedaulatan negara yang tercinta. Penulisan di laman Facebook tersebut dengan jelas melakukan penghinaan terhadap pasukan keselamatan kita khususnya Polis DiRaja Malaysia.
2. Adalah dimaklumkan bahawa KPM tidak akan berkompromi dengan kenyataan biadap yang dilakukan oleh guru berkenaan dan akan memastikan tindakan tegas diambil atas perbuatan tersebut. Seorang guru sepatutnya menjalankan amanah yang dipikul dengan penuh tanggungjawab malah sepatutnya menjadi model semangat patriotisme kepada masyarakat khususnya anak didik mereka. Pasukan keselamatan yang sedang bertugas menyambung nyawa di perbatasan demi maruah dan kedaulatan negara sedang melaksanakan tanggungjawab dan amanah yang sangat mulia. Kenyataan menghina tersebut telah mengguris hati banyak pihak khususnya keluarga mereka serta menjejaskan reputasi dan imej warga pendidikan dalam negara ini yang sentiasa memberi sokongan padu kepada PDRM dan ATM.
3. KPM serta seluruh warga pendidikan juga sentiasa mendoakan agar pasukan keselamatan kuat yang sedang bertugas di perbatasan sentiasa selamat dan dikurniakan kekuatan serta semangat kental dalam mempertahankan maruah dan kedaulatan negara kita yang tercinta ini.
Terima kasih.
TAN SRI ABD GHAFAR BIN MAHMUD
Ketua Pengarah Pelajaran Malaysia
Artikel Penuh: http://www.utusan.com.my/utusan/Dalam_Negeri/20130314/dn_53/Kementerian-Pelajaran-jawab-isu-guru-hina-anggota-polis#ixzz2Naczw000
© Utusan Melayu (M) Bhd
KOTA BHARU 14 Mac – Polis telah menangkap seorang guru yang bertanggungjawab menghina pasukan keselamatan sebagai 'anjing' dan menganggap kematian mereka sebagai 'mati katak' dalam laman sosial Facebook miliknya, baru-baru ini.
Guru itu, Mohd. Lotfi Nor, 37, ditangkap ketika bersembunyi di kampungnya di Pasir Putih kira-kira pukul 7 malam ini.
Sementara itu, dalam satu sidang akhbar di sini hari ini, Ketua Polis Kelantan, Datuk Jalaluddin Abdul Rahman berkata, pihaknya telah membuka kertas siasatan berhubung laporan polis yang dibuat sebelum ini mengikut Seksyen 41 Akta Hasutan 1948.
"Siasatan segera akan dijalankan kerana tindakan lelaki itu yang dipercayai mengajar di Sekolah Kebangsaan (SK) Tok Bali, Pasir Puteh di sini bukan sahaja melampau tetapi boleh meracuni fikiran orang ramai.
Artikel Penuh: http://www.utusan.com.my/utusan/Jenayah/20130315/je_01/Guru-diberkas#ixzz2NacGXhZR
© Utusan Melayu (M) Bhd